מחומרי החקירה עולה כי כחלון נתן גרסאות סותרות ומתחמקות לגבי היכרותו עם כרייף ופעילותו למען מינויה לשופטת, בעוד בשאר הזמן לא התעניין בוועדה למינוי שופטים. כחלון: "הדלפות ממוחזרות, גורמי האכיפה לא מצאו רבב בהתנהגותו"
בסוף השבוע פורסמה בכמה כלי תקשורת גירסתו של השר משה כחלון לפרשת המסרונים בינו לבין השופטת אתי כרייף. לפי גירסת כחלון, הוא כלל לא המליץ על קידומה של כרייף אלא אחרים, הוא תמך בה מישיקולים ענייניים בלבד ולא התקיים ביניהם קשר מיוחד כלשהו. אלא שהעדויות המלאות של השר במשטרה מספרות סיפור אחר, של כמה מפגשים לאחר המינוי.
חוקר:
אחרי הוועדה, היו לכם פגישות נוספות?
כחלון:
נדמה לי פעם או פעמיים ראיתי אותה
חוקר:
באיזה נסיבות?
כחלון: אני לא זוכר
חוקר: מתי הפעם האחרונה שהיית עם אתי כרייף בקשר?
כחלון: במסרון, זה היה לפני כשנה אני חושב. אולי היא היתה שולחת שבת
שלום שבלוני כזה של כולם
חוקר: אני נוגע בנקודה רגישה?
כחלון: לא
חוקר: כמה פעמים נפגשתם?
כחלון: אני לא זוכר 
חוקר: איפה?
כחלון: בחיפה. זה היה בלובי של מלון נוף. סליחה, דן פנורמה
חוקר: איפה עוד?
כחלון: זהו
חוקר: איפה עוד?
כחלון: לא זוכר אם היתה פגישה במקום אחר
חוקר: הייתם במסעדת דגים בבת גלים?
כחלון: כן, זה היה בערב חג
חוקר: היה לנו בת גלים, מלון וקפה תות. איפה עוד?
כחלון: לא יודע
חוקר: כרייף מספרת על יותר משלוש פגישות. האם פגשת אותה במלון נוף
יותר מפעם אחת?
כחלון: נוף היה פעמיים
כחלון: לא היתה שום הסתרה. לא היה משהו סודי
חוקר: מי עוד היה נוכח או ידע על אותן פגישות מלבדכם?
כחלון: אף אחד. נהג הוריד אותי, אמרתי לו שאני נכנס לפגישה,
לא יותר מזה. לא היה לו"ז…זה פגישות של אחרי עבודה
כשהחוקרים שאלו האם נהג לשוחח עם כרייף טלפונית השיב כחלון כי היו פעמים ממש בודדות כלשונו, אולם החוקרים איתרו לפחות 31  שיחות כאלה, אחרי ולפני שכרייף נבחרה לשופטת.  זו למשל הודעה שנשלחה על-ידי כרייף לכחלון כאשר ישב השר שבעה על אימו ביוני 2018. "אני מאוד רוצה להגיע…בנסיבות, נאלצת להתייעץ איתך ולשאול האם אפשרי לדעתך". בסופה של ההתייעצות, החליטה כרייף שלא להגיע – בניגוד לשופטים רבים אחרים. החוקרים חשדו שההסיבה היתה רצון להסתיר את הקשר עם השר. כחלון נשאל על כך בחקירתו.
כחלון:
אני חושב שהיא כתבה לי שלא נעים לה
חוקר: לא הבנתי את התשובה שלך, השר כחלון. מדוע הרגישה לא נעים?
כחלון: לא יודע. לא היתה לה סיבה
כחלון מספר במהלך החקירה על המפגש שלו עם כרייף בקפה תות בחיפה – ומציג גירסה הפוכה לגירסה של כרייף, לגבי מי יזם את הפגישה ולגבי אורכה.
כחלון: הייתי בדרך לצפון ואז קיבלתי ממנה פניה בטלפון, לא יודע איך היה לה את הטלפון, ואז היא ביקשה להיפגש איתי. נפגשנו ממש לעשר דקות, היא הציגה את עצמה עשר דקות והמשכתי (כרייף אמרה בחקירתה: כחלון התקשר אליי ולא אני אליו, הפגישה ארכה שעה ולא עשר דקות; ש"ש).
חוקר: האם כל אחד שהיה רוצה להיפגש עם השר כחלון בבית קפה היה יכול לעשות את זה?
כחלון: כן. כמעט כולם (לפני שנשאל על כרייף, אמר דווקא שקשה להגיע אליו ושהוא מאוד עסוק; ש"ש)
חוקר: איך מועמדים לשיפוט היו פונים אליך?
כחלון: פונים לעוזרת. אליי באופן אישי קשה להגיע
חוקר: מה היא אמרה לך כשהיא התקשרה אליך?
כחלון: שהיא מועמדת, וקיבלה את הטלפון שלי ממישהו, והיא ממש רוצה להיפגש איתי. אמרתי לה שיש לי עוד עשר דקות ובמקרה הייתי בחיפה, ואמרתי לה שיש לך הזדמנות…הפגישה תואמה מעכשיו לעכשיו…הפגישה ארכה עשר דקות, לא יותר….הסברתי לה מה שהסברתי לכל מי שפנה אליי – אני צריך את המסננת של הנשיאה ואם זה יעבור את המסננת של הנשיאה אז זה עובר אותי. (לפי מסמכי הוועדה, דברים אלו אינם אמת – שכן כחלון הסכים מיד לתמוך בה, הרבה לפני ששמע מה חושבת הנשיאה; ש"ש)
כחלון נשאל בכלליות על שיחות לגבי מועמדים שניהל עם איילת שקד או אפי
נוה:
כחלון: בדרך כלל השיחות היו ביוזמתם, יכול להיות שלפעמים שאלתי שאלה.
ב-98 אחוז זה היה ביוזמתם (במקרה של כרייף, כחלון הוא זה שיזם את הפניות
לאפי נוה ושקד).
חוקר: אנו מבקשים ממך שתרענן את זכרונך – האם שוחחת עם אפי נוה אודות
אתי כרייף?
כחלון: סביר להניח שכן, לא יודע על פרטים מדויקים
חוקר: אנו מציגים לך תכתובת בינך לבין אפי נווה. בשעה 9:28 כותב לך
נוה: יצאנו עכשיו מפגישה עם הנשיאה לפני הוועדה. אתי כרייף סגורה ותתמנה. אתה
עונה לו כעבור שעה: מעולה, תודה על העדכון. אפי בתגובה: בשבילך הכל, אח יקר. איך נוה
בכלל ידע מלכתחילה שאתה תומך בכרייף?
כחלון: אולי הנשיאה אמרה לו. יכול להיות שגם אני אמרתי לו.
עוד נקודה שעליה מתעכבים החוקרים, זה האם כחלון תמך בכרייף רק אחרי
שהנשיאה תמכה בה או שבעצם המצב הפוך. הוא מציג תשובה בעייתית. 
כחלון: אני מבקש להבהיר שלא הייתי תומך בה אלמלא תמיכת הנשיאה (בפועל,
כחלון התקשר לאפי נוה ואמר שהוא תומך בה הרבה לפני שדיבר עליה עם הנשיאה; ש"ש)
חוקר: אתה העלית את שמה לנשיאה?
כחלון: אני לא זוכר. יכול להיות שכן, זה לא בלתי נמנע.
חוקר: אנחנו אומרים לך שהנשיאה נאור אמרה לנו והציגה מסמך
ברור, שאתה הוא מי שהעלה את מועמדותה של כרייף מלכתחילה.
כחלון: אז יכול להיות כן. זה לא התנהל ככה. אני הייתי שואל את הנשיאה מה דעתה…ואז היתה אומרת זה כן זה לא.
חשוב להדגיש: ההתכתבויות בין השניים לאחר בחירתה של כרייף לשופטת, עוררו את חשד החוקרים בגלל הירתמותו החריגה לטובתה לפני הבחירה. בעוד שבדרך כלל כמעט ולא עסק במינוי שופטים, במקרה של כרייף פעל כחלון נמרצות לבחירתה ופרוטוקול הוועדה הוכיח כי בניגוד לגירסתו, הוא זה שהעלה את שמה לדיון. החוקרים עימתו אותו עם המסמך.
כחלון, שטרם נשאל על כרייף, סיפר בחקירה שהוא מעורב באופן מינורי מאוד בוועדה למינוי שופטים: כמעט לא התבטאתי בוועדה לבחירת שופטים…זה לא הפורטה שלי. אין לי תפיסת עולם שהשופטים צריכים להיות כאלה או כאלה…זה החלק הכי שולי אצלי בכל המערכת. שר אוצר זה תקופות מטורפות, תפקיד הכי תובעני…גם ישיבות קבינט בטחוני לא הצלחתי להיות עד הסוף, כי כל הזמן היו דברים אחרים, לכן הוועדה לבחירת שופטים היתה ממש בקצה מפאת עומס עבודה…
עוד מסביר כחלון לחוקרים שהוא בכלל חותמת גומי של נשיאת העליון בוועדה. 
כחלון: יש בוועדה שלושה שופטים ואני הייתי הרביעי של השופטים, כי אמרתי שראש הארגון צריך לדעת עם מי הוא עובד, וראש הארגון היא הנשיאה, ואני מאמין שהיא זו שצריכה להחליט מי יעבוד תחתיה במערכת שהיא אמונה עליה…נאור עשתה את הסינונים ואני סמכתי על עמדתה המקצועית.
כחלון: כל נושא וועדה לבחירת שופטים הייתי מתואם בצורה מלאה עם הנשיאה נאור…ב-99 אחוז אני תפסתי כך: היות והיא בראש המערכת היא תחליט עם מי היא עובדת, והיא היתה למעשה מי שעשתה את העבודה בעבורי.
חוקר: כיצד בחרת להעלות שם של מועמד בישיבת הוועדה?
כחלון: אני לא זוכר שהעליתי שמות של מועמדים…תבין, זה באמת מערכת
שהיתה חלק איזוטרי מהעיסוק שלי
חוקר: האם כל התשובות שניתנו על ידך עד כה הן יפות גם לעניינה של אתי
כרייף?
כחלון: אני לא זוכר את התהליך של אתי כרייף, לא זוכר משהו מיוחד.
בפועל, בתהליך של כרייף השר כחלון קידם את מועמדותה בנמרצות בהחלט
יוצאת דופן, ופרוטוקול הוועדה סתר חזיתית את גירסתו – שכן הראה כי הוא זה שהעלה את
שמה לדיון.
כחלון: העליתי את שמה כמועמדת? התשובה היא חד-משמעית
לא…אם העליתי את השם שלה תוך כדי הדיון – יכול להיות. אלה התשובות שיש לי
חוקר: שאלנו אותך מי העלה את השם של אתי כרייף קודם לכן,
אמרת שהנשיאה או השרה. שתיהן אומרות שאתה הוא זה שהעלית את השם שלה. תגובתך?
כחלון: אני לא זוכר שהעליתי את השם שלה
החוקרים תהו מדוע נפגש כחלון עם כרייף לפני דיון הוועדה, שכן הסביר כי
אין לו בכלל זמן לעסוק במינוי שופטים – ואז תשובותיו החלו להשתנות
חוקר: האם כל אחד שהיה רוצה להיפגש עם השר כחלון בבית קפה היה יכול
לעשות את זה?
כחלון: כן. כמעט כולם
כחלון התעקש כי לא היה תומך בכרייף אלמלא תמכה בה נשיאת
העליון מרים נאור. אולם בידי החוקרים הצטברו ראיות חד-משמעיות שכחלון קידם את בחירתה של כרייף ללא קשר לעמדת
הנשיאה.
חוקר: השתתפת בוועדות שמינו כ-400 שופטים לאורך השנים. תוכל לתת לנו
דוגמא אחת במסגרתה מועמד או מועמדת מונו ואז שמרת איתו או איתה על קשר הדומה לקשר
עם כרייף?
כחלון: לא
חוקר: אתה יכול לומר לנו בבקשה מה כל כך הרשים אותך בכרייף
לפני הליך בחירתה ואחריו? מה הביא אותך לבדל אותה משאר מאות המועמדים
שדנת בעניינם?
כחלון: כשהיא פנתה ישבתי איתה והתרשמתי שאפשר לתמוך בה בכל
הסייגים. אחר כך היא שמרה על קשר כמו שראית בהודעות, ואני לא מנפנף
אנשים אז נעניתי לפגישות.
ביניים: מי חיבר בינו לבין כרייף? לא זוכר
חוקר: אתה מכיר את אתי כרייף?
כחלון: כן, הם פנו אליי
חוקר: מי פנה?
כחלון: אני לא זוכר….אני זוכר שעניתי את אותה תשובה שאם היא תשיג רוב אז אני אתמוך (מהתכתובות עולה כי זה לא נכון: הוא אמר לה שיתמוך נקודה ואף פעל להשיג עבורה רוב; ש"ש)
חוקר: חזרת עם התשובה הזאת למישהו?
כחלון: אני לא זוכר
חוקר: למרות עיסוקך הרב וחוסר הפניות שלך לנושא, לאור פעילותך במשרד האוצר, היית מוצא זמן להיפגש עם מועמדים?
כחלון: כן. לא היו הרבה אבל במקרה שלה אני זוכר שנפגשנו. 
חוקר: אתה זוכר איך אתי כרייף הגיעה אליך בכלל?
כחלון: לא זוכר מי פנה. מישהו פנה אליי
חוקר: אנחנו החוקרים מבקשים ממך לנסות ולהיזכר מי העלה את שמה של כרייף לראשונה בפניך, תוך שאנו אומרים לך שחומר החקירה מלמד, כמו גם גירסתך, שהקשר שלך עם כרייף שונה משאר מאות המועמדים שדנת בעניינם. נסה להיזכר אודות תחילת הקשר, איך הכל התחיל
כחלון: זה החל כאשר מישהו המליץ לי עליה, נתן לה את הטלפון והיא התקשרה
חוקר: האם יואב גלנט פנה אליך בעניינה של כרייף?
כחלון: אני לא זוכר בוודאות
חוקר: מציג לך מסמך…שמך מתנוסס באותיות קידוש לבנה ברשימת המועמדים מפגישת העבודה של הנשיאה בדימוס והשרה מתאריך 13 לאפריל 2016, קרי חודש לפני האירוע בקפה תות, כמי שתומך במועמדותה של כרייף. תגובתך?
כחלון: זה נראה לי קצת מוזר. אני לא יודע מה להגיד לך
אחר כך הוא נותן הסבר: עוד לפני שדיברו איתי, כבר החליטו עבורי אם תומך או לא.
דובר שר האוצר מסר את התגובה הבאה: "השר נחקר חקירה ארוכה ומלאה בסוגיה זו ודיווח על הפגישות. הוא נשאל שאלות רבות מספור, וכל גורמי האכיפה לא מצאו רבב בהתנהגותו. בפני גורמי אכיפת החוק הייתה פרושה התמונה המלאה ולא רק  הדלפות מגמתיות. אם הם לא מצאו פסול בהתנהגותו, אזי שההדלפות הממוחזרות לא יטילו בו כל דופי".


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







